Lørdag blev dette års Grand Prix Himmerland Rundt afholdt, og hurtigst i mål var 22-årige Mathias Larsen fra Restaurant Suri-Carl Ras. Mathias Larsen var dog ifølge TV2 Nords cykelkommentator Hans-Christian Lauritzen ikke den eneste, der var hurtig på de to hjul. - Det har været et vanvittigt cykelløb. De har kørt sindssygt hurtigt fra start til slut. De har kørt med over 44 km i timen i gennemsnit, fortæller Hans-Christian Lauritzen. Allerede på første grusstykke blev feltet splittet, og en stor gruppe kom afsted med mange af favoritterne. De holdt føringen indtil efter forplejningszonen, hvor feltet blev samlet igen. Efter at være kørt igennem Løgstør splittede Riwal Cycling Team feltet igen og ender i en 9-mandsgruppe, hvor Riwal Cycling Team har tre ryttere. Også Team Coloquick klarede sig godt og på sidste omgang forsøgte Tim Pallesen fra Team Coloquixk at køre solo, men blev hentet 900 meter før mål af Mathias Larsen fra Restaurant Suri-Carl Ras, der gik hen og vandt løbet. Mathias Larsen turde ikke tro på sejren Det var en glad vinder, TV2 Nord kunne fange umiddelbart efter sejren. Se vinderinterviewet med ham herunder. Se hele løbet her
Lørdag blev det årlige Grand Prix Himmerland Rundt afholdt. Sejren gik til 22-årige Mathias Larsen fra Restaurant Suri-Carl Ras.